《次韵赵子玉书怀》
宋代·于石

鹑结为衣鹬作冠，采芝何处问商颜。
兴亡眼欲窥千古，俯仰心无愧两间。
客路西风新白发，野花啼鸟旧青山。
日高浓睡平川屋，安用鸡鸣度远关。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。